సెల్లార్
టేయిలర్ కంస్ట్రక్షన్
ఇది చాలా బాగుంది.
- శ్యామ్! - చెప్పు.
నువ్వు సిద్ధమేనా?
అయ్యయ్యో. ఇది బాగా దురావస్థలో ఉంది.
కాస్తంత బాగుచేసి, చూసుకుంటే చాలు. రా.
దీనికి కాస్తంత సరిపోదు.
70ల దశకం నాటి రూపకల్పననా?
క్యాండేస్, 23 21 ఫోటోలు
- వీటికి ఆధునిక హంగులు జోడించడం కష్టం. - ఏమైంది?
హార్డ్ వుడ్ నేల అక్కడక్కడా పాడయింది.
దాని మీద తివాచీ వేసి కప్పిపుచ్చితే పనైపోతుందేమో, ఏమంటావు?
మన క్లయింట్ కి దాన్ని పూర్వస్థితికి తీసుకురావాలనుంది.
అలాగే. ఖర్చు అతనిదే కదా.
ముందు దేనితో మొదలుపెట్టాలంటావు?
విద్యుత్తు లేదు.
మెయిన్ స్విచ్ ఎక్కడుందో చూద్దాం. అది సెల్లార్ లో ఉండవచ్చు.
ఓహ్, ఇది భలేగా ఉంది.
ఇదో టైమ్ క్యాప్సూల్ లాగా ఉంది. అన్నీ యధాతథంగా ఉన్నట్టున్నాయి.
- శ్యామ్? - చెప్పు.
అవును, సెల్లార్ చాలా బాగుంది.
దీని సంగతేంటి?
ఏంటి అది?
బ్యారోమీటర్. ఈ శతాబ్దపు తొలినాళ్ళకి చెందినది అయ్యుంటుంది.
ఫ్రాంసెస్కా, 22 15 ఫోటోలు
ఈ రాత్రికి కలుద్దామా? పట్టించుకోకండి - స్పందన తెలియజేయండి
చాలా బాగుంది.
హేయ్, మన పని రాత్రి ఏ సమయానికల్లా అయిపోతుందనుకుంటున్నావు?
- ఇదిగో తీసుకోండి. - ధన్యవాదాలు.
చీర్స్. ఆ ఆనందంతో తాగుదాం.
హాయ్, ఫ్రాంసెస్కా?
- శ్యామ్? - అవును. అవును.
నీ గొంతు వింటుంటే, నేను రావడం ఇంకో పది నిమిషాలు ఆలస్యమయుంటే,
ఇక్కడ ఫ్రాంసెస్కా అని ఎవరైనా వచ్చారా అని బార్టెండర్ ని నేను అడగవలసి వచ్చేదేమో?
- అయిదు నిమిషాలే. అంతకు మంచి కాదు. - సరైనదే. న్యాయమైనదే.
నన్ను మన్నించండి. చూడండి, సాధారణంగా నేను ఆలస్యమయ్యే రకం కాదు.
"ఆలస్యంగా వచ్చిన వాడు." దానికి మా అన్నయ్య కారణం.
అయితే, మీరు "అన్నయ్య మీద నిందలు వేసే తమ్ముడు," రకానికి చెందినవారా?
అవును, అప్పుడప్పుడూ.
మాది ఇళ్ళను పునర్నిర్మించే పని, ఇంకా అతను ఈ మధ్యే ఓ బిడ్డని దత్తత తీసుకున్నాడు.
అప్పట్నుంచీ పని అని ఒకటే చంపేస్తున్నాడు.
అది నిద్రలేకపోవడం వల్ల వచ్చే చికాకు వల్ల అనుకుంటా. అది నిజమైనదే.
బాబా, పాపా?
బిడ్డ గురించి అడుగుతున్నారా?
ఓహ్, పాప. తన ఫోటో చూస్తారా?
- చూస్తాను. - మంచిది. ఇదిగో, చూడండి.
దేవుడా. చాలా ముద్దుగా ఉంది.
అవును. చాలా అందంగా ఉంది కదా? తన పేరు ఆలిస్.
ఇతను మా అన్నయ్య, జేక్. అతను మా అన్నయ్య భర్త, రోజర్.
చాలా ముచ్చటైన కుటుంబం.
- అత్యంత ముచ్చటైన కుటుంబం వారిది. - అవును.
అయితే, మీరు మంచి అంకుల్ ఆ?
అవును, అత్యుత్తమ అంకుల్ ని.
- నిజంగానా? - అవును. నేను అంకుల్ శ్యామ్ ని.
భలే తమాషాగా ఉంది.
- సరేమరి. - మళ్లీ కలుస్తాం అంటావా?
- తప్పకుండా. - అలాగే.
బై.
హేయ్. శుభోదయం. మన్నించు.
చొక్కా తిరగేసి వేసుకున్నావు.
ఏంటి... అసలు దాన్ని ఎలా గమనించావు?
ఒక సాధారణ ఈ తరపు వ్యక్తిగా ఉండాలంటే నీకు బాగా ఇబ్బందిగా ఉందా?
లేదు. నిజానికి నాకు అది చాలా బాగా నచ్చింది.
నా ఆలోచన గురించి ఇంకా లోతుగా ఏమైనా ఆలోచించావా?
- ఏమో. - కమాన్.
"టేయిలర్ బ్రదర్స్ కంస్ట్రక్షన్" అనే పేరు, "టేయిలర్ కంస్ట్రక్షన్" కన్నా
చాలా బాగుంటుంది.
అవును, కానీ నాకు మార్పులు చేయకుండా ఉంటేనే నచ్చుతుంది.
కాబట్టి, దాన్ని ఇక శాశ్వతం చేసుకుందాం.
నాతో చేతులు కలుపు. ఇలా ఎంత కాలం ఇతర ఇళ్ళను బాగు చేస్తూ ఉండాలి?
కాలం గిర్రున తిరగకముందే, ఇలాంటి ఒక ఇంటిని మనం సొంతం చేసుకోవచ్చు.
జేక్, నువ్వంటే నాకు ఇష్టం. నిజంగానే. కానీ అది నీ కల. నాది కాదు.
- మళ్లీ హోనస్ వాగ్నర్ విషయమే కదా. - కాదు, అస్సలు కాదు.
- అవును. - కాదు, అది కాదు.
అవును, అదే. ఇప్పటిదాకా ఎన్ని సామాను అమ్మకాల చోట్లకి నన్ను పంపించావు? ఓ ఇరవై?
ఇరవై ఏమీ కాదు.
ఓ పదిహేను.
అవును, బేస్ బాల్ కార్డులలో అత్యంత అరుదైనది ఏమైనా దోరుకుతుందేమోనని.
ఎవరోకరు దాన్ని మర్చిపోయుంటారు, అది మనము కనిపెట్టేసి,
పది లక్షల రూపాయలకు అమ్ముకోవచ్చనే నీ పిచ్చి నమ్మకంతో.
అవును, అది మంచి ఆలోచనే.
అవును, ఎనిమిదేళ్ళ వయసులో మంచి ఆలోచనే అయ్యుండేది.
నువ్వు వెతకడం ఆపవు.
- అవును, అందులో తప్పేముంది? - ఏమీలేదులే.
కానీ ఈ జీవితం నీకు నచ్చకపోతే, మనిద్దరి జీవితాలను కూడా ఊరికే వృధా చేయకు.
నీకు నచ్చిన జీవితాన్ని వెతుక్కో.
అయినా కానీ, ఇది నాకు చాలా సరదాగా ఉంది.
కమాన్. దీన్ని చూడు.
మన వద్ద 60 వాట్ల బల్బు ఉంది. 90 వాట్ల బల్బు ఉంది. వాడాల్సింది 90 వాట్లనే కదా?
ఎడిసన్ బల్బులు.
పాత ఇల్లు, పాత బల్బులు.
ఫిగ్ న్యూటన్స్
హేయ్. ఆకలిగా ఉందా?
ఓహ్, దాన్ని చూడు. పూడ్చిపెట్టబడిన నిధి.
ద కాంపౌండ్
క్యాబేజి
"క్యాబేజి." "నిధి"కి అస్సలు పొంతన లేని నిర్వచనం.
వావ్.
అలాంటి వాటిని ఫోన్ లో స్వైప్ చేసినట్టు స్వైప్ చేయడం కుదరదు.
లేదు, నేను కేవలం...
ఏమో.
ఏమో. ఈమె ఒకరకంగా...
ఆహ్, అయ్యయ్యో.
- సిద్ధమేనా? - సిద్దమే.
- జేక్, తలుపు పక్కకి నెట్టు. - అలాగే.
అబ్బా. మెయిన్ స్విచ్.
నేను చూసుకుంటాలే. నేను చూసుకుంటాలే. కదలకు.
తుఫాను వాన మార్పు ప్రశాంత వాతావరణం
జేక్? హేయ్, జేక్, మెయిన్ స్విచ్ ఆన్ చేసేశాను.
ఊరు అంతా ఒకటే మాట అంట
నాకు కూడా అది నిజమే అనిపిస్తుందంట
మిమ్మల్ని పట్టించుకోనివారిని
ప్రేమించడం కష్టములే
ఒకప్పుడు నాకో చెలికాడు ఉండేవాడు
ఈ పట్టణంలోని మంచివాళ్ళకేమీ తీసిపోడు
కానీ ఇప్పుడు దిగాలుగా, ఒంటరిగా మిగిలిపోయా
అతను నా ప్రేమను తిరస్కరించాడు
ఇక నాకంటే ఎవ్వరూ లేరు
నా గురించి పట్టించుకొనే వారే లేరు...
ఎవరు నువ్వు? ఇక్కడేం చేస్తున్నావు?
- నువ్వు ఆమెనే కదా. - వద్దు... దగ్గరకు వచ్చే ప్రయత్నం చేయకు.
ఏంటి? లేదు, లేదు. నేను నీకేమీ హానీ తలపెట్టబోవడం లేదు.
- నేను కేవలం... - నువ్వు బ్యాంక్ వాడివా?
లేదు, విను, నేను బ్యాంక్ వాడిని కాదు.
- మా అన్నతో కలిసి ఈ ఇంటిని బాగు చేస్తున్నా. - అబద్ధం. మాకు ఫిభ్రవరీ 5 వరకు గడువు ఉంది.
అసలు ఇక్కడేం జరుగుతోందో నాకేమీ అర్థమవ్వడం లేదు.
నువ్వు చొరబడ్డావు. అదే జరుగుతోంది. ఇక నువ్వు వెంటనే వెళ్లిపోవాలి.
జేక్!
నువ్వు... నువ్వు పైకి వెళ్ళకూడదు!
జేక్!
నీకు అయిదు సెకన్ల సమయం ఇస్తున్నాను, ఇక్కడికి ఎందుకు వచ్చావో చెప్పడానికి,
లేకపోతే నీ పుర్రెని పుచ్చకాయలా పేల్చిపారేస్తాను.
- అది అస్సలు అవసరం లేదు. చెప్పేది విను. - అయిదు...
- మా అన్నయ్య ఎక్కడ? - నాలుగు...
- దయచేసి నువ్వు లెక్కపెట్టడం ఆపుతావా? - మూడు...
జేక్?
చెప్పేది విను. కొన్ని క్షణాలలో మా అమ్మ ఆ తలుపు గుండా ప్రవేశిస్తుంది,
ఆమెలో విషనాగుకు మించిన విషముంది,
అంతేగాక, బ్యాంక్ వాళ్ళని ఆమె నాకన్నా ఎక్కువగా అసహ్యించుకుంటుంది.
- నిజమే చెప్తున్నా! - దయచేసి, కాస్త...
నీ ప్రాణం మీద నీకు తీపి ఉంటే, ఇక నువ్వు కాళ్ళకి పని చెప్పడం మంచిది.
- నా మాటని కాస్త విను, సరేనా? - వెళ్లిపో!
ఇక్కడి నుంచి వెళ్లిపో! పో!
ఎవిలిన్?
- ఏంటి? - ఇక్కడికి ఎవరైనా వచ్చారా ఏంటి?
ఏంటి? లేదే, రాలేదే.
- ఆ పెట్టెలో ఏముంది? - నీ నిశ్చితార్ధానికి నీ దుస్తులు.
- విలియమ్ కానుకగా పంపాడు. - నాకు దుస్తులు ఉన్నాయి కదా.
నువ్వు ఇది వేసుకోవాలని విలియమ్ కోరిక.
అది పట్టకుంటే?
పట్టేలా చేయి.
రైతు బజారు
మన్నించండి.
హార్డ్ వేర్
స్టిల్ వాటర్స్ బార్
1919 జాతీయ మద్యపాన నిషేధ చట్టాన్ని ఉల్లంఘించిన కారణంగా మూసివేయబడినది
ఎవిలిన్, నువ్వు సంగీతం వింటున్నావా?
ఆ ఫోటోలను ఇటిచ్చేయ్.
ఒక మహిళ పద్దతిగా ఉండాలని అందరూ ఆశిస్తారు, ఎవిలిన్.
కానీ ఎమ్మెట్ కి సంగీతమంటే ప్రాణం.
నీ సోదరుడు చనిపోయి, ఇప్పుడు సమాధిలో ఉన్నాడు.
ఇక ఇక్కడ మనమేమో, నయా పైసా ఆస్తి లేకుండా జీవిస్తున్నాము.
అందుకే కదా నువ్వు నన్ను అత్యంత ధనవంతుడికి ఇచ్చి కట్టబెడుతున్నావు.
ఇది మంచి సంబంధమే.
విలియమ్, ఒక మంచి తండ్రి. నెమ్మదస్తుడు, దైవ భక్తి గలవాడు.
అయితే నువ్వే పెళ్లి చేసుకోవచ్చు కదా?
ఈ అవకాశాన్ని ఎట్టి పరిస్థితుల్లో నిన్ను నాశనం చేయనివ్వను.
సంగీతం పట్ల నీకు ఉన్న ఈ విపరీత ప్రేమని విలియమ్ అర్థంచేసుకోడు, ఎవిలిన్.
కాబట్టి, వాటిని నాకు ఇవ్వమని నిన్ను బ్రతిమాలుతున్నాను.
అలాగే, అమ్మా.
నిజానికి, అవి నావి.
మన్నించండి, తలుపు తట్టాను, కానీ ప్రవేశ ద్వారం వద్ద ఎవ్వరూ లేరు...
నువ్వెవరవు?
శ్యామ్.
శ్యామ్ టేయిలర్. మీ అబ్బాయి స్నేహితుడిని.
అవి నేనే అతనికి ఇచ్చాను. వాటిని తీసుకుందామనే ఇటుగా వచ్చాను.
నువ్వు ఎమ్మెట్ స్నేహితుడివా?
మీరిద్దరూ కలిసి సాధన చేసేవాళ్ళా?
వాళ్లిద్దరూ కలిసి చదువుకొనేవాళ్ళు.
వైద్య కళాశాలలో.
శ్యామ్, ఒక వైద్యుడు.
అయితే...
ఎమ్మెట్ స్నేహితుడిని కలవడమంటే మంచి విషయమే కదా.
- దయచేసి, నీ వస్తువులను తీసేసుకో. - ధన్యవాదాలు.
ఈ రాత్రికి నువ్వు కూడా వస్తున్నావా?
మన్నించండి, ఈ రాత్రియా?
ఎవిలిన్ నిశ్చితార్ధానికి.
ఓహ్, ఆహ్వానించినందుకు ధన్యవాదాలు, కానీ నేను ఇటుగా పోతూ వచ్చాను, అంతే.
ఆలాగా.
అయితే, ఇక నువ్వు బయలుదేరవచ్చు అనుకుంటా.
అలాగే, మేడమ్. ఇక బయలుదేరుతాను.
తీసుకో.
- ఈ విషయంలో నేను నీకు ఋణపడున్నాను. - పర్వాలేదులే. అదేం పెద్ద విషయం కాదులే.
ఏం చేస్తున్నావు నువ్వు?
మన్నించు, ఇక్కడేమైనా... ఒక నేలతలుపు కానీ,
రహస్య తలుపు కానీ, ఇంకేదైనా కానీ ఉందా?
మామూలుగా, జనాలు ముందున్న తలుపు ద్వారా వెళ్లిపోతారు.
హేయ్, చూడు, నిజంగా నేను కూడా నా ఇంటికి వెళ్లిపోవాలనే చూస్తున్నాను.
కానీ... అదెలాగో నాకు తెలియడం లేదు, అంతే.
నీ ఇంటికి నువ్వెందుకు వెళ్ళలేకపోతున్నావు? నీది ఏ ఊరు?
దానికి నేను సమాధానం చెప్పినా నువ్వు నమ్మవు.
- ఓ అవకాశమిచ్చి చూడు. - సరే, అలాగే.
నేను భవిష్యత్తు నుండి వచ్చాను. 2019వ సంవత్సరం నుండి వచ్చాను.
ఓ నా కాలప్రయాణికుడా.
సరే, నీకు ఋజువు కావాలా? ఇదిగో, నా ఫోన్ ని చూపిస్తా, ఆగు.
నీ టెలిఫోన్ నీ జేబులో ఉందా?
లేదు, తెలుసు. నాకు తెలుసు. ఉండింది. ఎక్కడో జారిపడిపోయుంటుంది...
సరే. దీన్ని చూడు. ఇదిగో, చూశావా? దీన్ని చూశావా?
అది నువ్వే, కదా?
నాకు ఇది ఎక్కడ దొరికిందని అనుకుంటున్నావు?
భవిష్యత్తులో ఈ ఇంట్లోనే నాకు ఇది దొరికింది.
అది అసంభవం. ఇప్పటివరకూ నేను నా ఫోటోని తీసుకోలేదు.
ఇంకా లేదులే. కానీ ఖచ్చితంగా తీసుకుంటావు. చూశావా? నువ్వు నమ్మవని నాకు ముందే తెలుసు.
మరి, అయితే ఇక్కడికి ఎలా వచ్చావు?
నిజంగా చెప్తున్నాను, ఆ విషయం కనుక్కొనే ప్రయత్నంలోనే ఇంకా ఉన్నాను.
ఇదెలా పనిచేస్తుందో నాకు తెలీదు. దానికి సంబంధించింది ఈ ఇంట్లోనే ఏదో ఉండుంటుంది.
ఈ ఇంటికి సంబంధించి విచిత్రమైన విషయం ఏదైనా ఉందా?
మా తాతయ్య దీన్ని 40 ఏళ్ళ క్రిందట కట్టించాడు.
తాతయ్యనా? సరే, నేను అతనితో మాట్లాడవచ్చా?
ఇప్పుడు మంచి సమయం కాదు.
ఇప్పుడు మా కుటుంబానికి పనిలో అస్సలు తిరిక లేదు.
అవును, నిశ్చితార్ధం కదా.
ఇప్పుడే నన్ను కూడా ఆహ్వానించారు.
- లేదు. - అవును.
నాకు ఋణపడున్నావని అన్నావు కదా?
చూడు, నేనేమీ... నన్ను నమ్మమని అడగడం లేదు.
సరేనా, నేను... నాకు సహకరించమనే నిన్ను అడుగుతున్నాను.
మరి, నీ వస్త్రధారణ నిశ్చితార్ధానికి తగ్గట్టుగా లేదు.
కానీ నా దగ్గర నీకు సరిపోయేది ఉన్నట్టుంది.
అతనే మా తాతయ్య. రా. నీకు పరిచయం చేస్తాను.
- వచ్చేసిందే. - తాతయ్యా.
హేయ్.
- ఎవిలిన్. - హలో.
ఇతను శ్యామ్, ఎమ్మెట్ యొక్క వైద్య కళాశాల స్నేహితుడు.
ఇతను వారెన్ తాతయ్య. మా ఇంటిని కట్టించింది ఈయనే అని నీకు చెప్పానా?
ఆ ఇల్లు చాలా బాగుంది, సర్.
దానిదేముందిలే, హృదయపూర్వక ధన్యవాదాలు.
నేలమట్టంలో మీరు స్టార్మ్ సెల్లార్ ని ఏర్పాటు చేసి ఉండటాన్ని గమనించాను.
- అది చాలా తెలివైన పని. - ఈ ప్రాంతంలో ఉంటే అది ఖచ్చితంగా ఉండాలి.
అవును. ఆసక్తితో అడుగుతున్నా, ఆ సెల్లార్ కి సంబంధించి ఏదైనా గమ్మత్తైన విషయముందా?
- "గమ్మత్తైన విషయం" అంటే? - నా ఉద్దేశం ఏమిటంటే,
ఒక భారీ తుఫాను సమయంలో అక్కడ నేను ఉండగా, నా చెవులలో ఏదో శబ్దం మార్మోగిపోయింది.
అదేంటా అని ఆశ్చర్యానికి గురయ్యాను.
అది మామూలు విషయమే. భారీ తుఫానులు ఉన్న సందర్భాలలో,
వాయు పీడనం తగ్గిపోవడం వలన చెవులలో ఏదో మోగుతున్నట్టు అనిపిస్తుంది.
నిజంగానా? దాని గురించి నాకు మరింతగా వివరిస్తారా?
అందరికీ గుడ్ ఈవెనింగ్. మీ అందరికీ నా ఇంటికి స్వాగతం పలుకుతున్నాను.
మీలో చాలా మందికి తెలిసే ఉంటుంది, నా పిల్లలు, తమకి ఇష్టమైన తమ తల్లిని...
క్రిందటేడాది ఇన్ ఫ్లూయెంజా కారణంగా కోల్పోయారు.
తన స్థానం ఎప్పటికీ భర్తీ చేయలేనిది అయినప్పటికీ,
ఒక సుగుణాల రాశి మా కుటుంబంలో ఒకటి కాబోతుండటం మా అదృష్టం.
ఎవిలిన్ పోర్టర్.
మరి ఇప్పుడు, మిగిలున్న ఏకైక ప్రశ్న ఏంటంటే...
తను టర్కీ ట్రాట్ నాట్యం చేయగలదా అని.
మంచి విషయం, బంగారం.
నేను మన వివాహ ప్రకటన కోసం ఏర్పాట్లు చేశాను,
అందుకని... ఫోటోగ్రాఫర్ ని మాట్లాడాను.
- ఫోటోనా? - అవును.
నువ్వు పెళ్లి దుస్తులలో ఉన్న ఫోటో నాకు ఒకటి కావాలి.
మన రాబోవు తరాల కోసం.
ఆ యువ వైద్యుడు. ఎవరతను?
ఎమ్మెట్ స్నేహితుడు. ఏదో పని మీద వెళ్తూ ఇటు వచ్చాడు.
నాతో నాట్యమాడటానికి నాకొకరు కావాలి.
ఓహ్, అలాగే.
నాకూ చేయాలనే ఉంది, కానీ నాకు... నిజంగా టర్కీ ట్రాట్ నాట్యం ఎలా చేయాలో రాదు.
నేను నేర్పిస్తానులే.
అతనిలో నా ఆడవారితో బాగా కలిసిపోగల నేర్పు ఉన్నట్టుంది.
మిల్డ్రెడ్, ఇక వెళ్లి పడుకో.
నీతో నాట్యమాడటం బాగుంది.
నా కూతురికి వినోదం కలిగించినందుకు ధన్యవాదాలు.
పర్వాలేదులేండి.
నువ్వన్నది నిజమే. ఫోటో. అందులో ఉన్నది నేనే. అది నా ఫోటోనే కాబోతుంది.
ఎలాగో నాకు తెలియడం లేదు. కానీ... అది నాదే కాబోతుంది.
చూడు, మీ తాతయ్యకి మిత్రుడైన ఆ వ్యక్తి,
అదే వాతావరణం గురించి అవగాహన ఉన్న వ్యక్తి. అతను ఎక్కడికి వెళ్ళాడు?
హెన్రీ బ్యారెట్? ఇప్పుడే వెళ్లిపోయాడు.
నాకు కాబోయే భర్త, తన పిల్లలని నిద్రపుచ్చడానికని వెళ్ళాడు.
అలా ఊరికే నడుస్తూ పోదాం, వస్తావా?
అలాగే.
భవిష్యత్తు. అసలు అదెలా ఉంటుందో చెప్పు.
ఏమో. నీకెలా కావాలనుకుంటే అలా ఉంటుంది అనుకుంటా.
వంట చేసుకోకుండా అప్పుడప్పుడూ ఇంటికే ఆహారం తెప్పించుకోవచ్చు.
అంతేకాదు, అదెలాంటి వంటకమైనా కావచ్చు. ఇటాలియన్, చైనీస్, ఇండియన్.
- ఇండియన్ ఆహారం కూడానా? - అవును. అవును.
ఇంకా సంగీతం. సంగీతం విషయానికొస్తే, స్పీకర్లని కొన్ని ఉంటాయి.
వాటిని నువ్వు నీ ఇంట్లోని ప్రతీ గదిలో ఒక్కొక్కటి పెట్టుకోవచ్చు,
ఇక నీకు ఎక్కడైనా, ఎల్లప్పుడూ సంగీతం వినే వెసులుబాటు ఉంటుంది.
నాకు అదంతా కావాలి.
అవును, అవును, అది చాలా బాగుంటుంది.
బాగుంది.
ఒక్క నిమిషం. ద కాంపౌండ్. నేను దాన్ని ఇంతకుముందు ఓ సారి చూశాను.
దాని దిగువన, అక్రమ మద్య దుకాణం ఉందని నా సోదరుడు ఎమ్మెట్ ఓసారి నాకు చెప్పాడు.
అందరూ మేల్కొనుండి తెల్లవారేదాకా నవ్వుతూ, నవ్వుతూ గడుపుతుంటారు.
దాన్ని ఒక్కసారైనా చూడటానికి నేనేమైనా చేస్తాను.
ఓసారి వెళ్లి చూడాలనుందా?
లోపలికి ప్రవేశించాలంటే పాస్ వర్డ్ ఉండాలి.
ఒక్క నిమిషం, సర్. ఇక్కడ తాగడానికి ఏమైనా దొరుకుతుందా?
తాటి కల్లు ఉంది, తాగుతారా?
అంటే, కాస్తంత క్యాబేజి ఉన్నదేదైనా తాగాలని మేము భావిస్తున్నాము.
ఏమన్నారు?
"క్యాబేజి" అని అన్నాను.
నాతో రండి.
- హలో. - ఏం తీసుకుంటారు?
దయచేసి, మద్యం ఇవ్వండి.
జిన్ అండ్ టానిక్, స్క్వీజ్ ఆఫ్ లైమ్. అవి రెండు ఇవ్వండి.
అలాగే, రెండు బిట్లు అవుతుంది.
రెండు బిట్లు... అలాగే.
తీసుకోండి, ఇది సరిపోతుందా?
ఇదేదో దొంగ నాటు లాగా ఉందే?
నేను కడతానులే.
ధన్యవాదాలు.
కాస్త చిల్లరైనా లేకుండా, విలియమ్ నన్ను అస్సలు బయటకు పంపడు.
ధన్యవాదాలు.
- భవిష్యత్తుకి. - భవిష్యత్తుకి.
వావ్.
- నాట్యమాడాలనుందా? - అలాగే.
హేయ్, ఓ విషయం చెప్పనా? నువ్వు ఓ పాట పాడాలనుకుంటా.
- నువ్వు గడ్డి తినాలనుకుంటా. - నేను నిజంగానే చెప్తున్నాను.
నేను కూడా.
సరేమరి. ఓ విషయం చెప్పనా. టాస్ వేసి చూద్దాం.
బొమ్మ పడితే, బయటకు వెళ్లి నిజంగా నేను గడ్డి తింటాను.
బొరుసు పడితే, నువ్వు పాట పాడాలి. అంగీకారమేనా?
అంగీకారమే.
అయ్యయ్యో.
ఒక్క నిమిషం, గురూ. ఆమె ఒక పాట పాడితే పర్వాలేదు కదా?
సరే. ధన్యవాదాలు.
సరేమరి, తరువాత నువ్వే.
ధన్యవాదాలు.
- మీకు "ఆఫ్టర్ యూ హ్యావ్ గోన్" పాట తెలుసా? - తెలుసు.
- అదే. - అలాగే.
నిన్ను ఇన్నేళ్ళూ ప్రేమించానని నీకు తెలుసు
రాత్రీ పగలూ తేడా లేకుండా ప్రేమించాను
ఓ, ప్రియా, నీకు నా కన్నీళ్ళు కనబడటం లేదా?
నా మాటలని ఆలకించు
నువ్వు వెడలిపోయి, నాకు కన్నీళ్ళు మిగిల్చాక
నువ్వు వెడలిపోతే, నువ్వు తప్పక గ్రహిస్తావులే
దిగాలు అయిపోతావు, బాధ పడిపోతావు
నీకున్న ఏకైక నేస్తాన్ని మిస్ అవుతావు
నువ్వు పశ్చాత్తాప్పడే సందర్బం వస్తుంది
ఆ సందర్భం తప్పక వస్తుంది, మరవకు
ఓ ప్రియా, ఏం చేస్తున్నావో ఆలోచించు
నీ మీద నాకెంత పిచ్చి ప్రేమ ఉందో నీకు తెలుసు
నువ్వు వెడలిపోయాక
నువ్వు నన్ను వదిలి వెడలిపోయాక
వెడలిపోయాక
నాకు ఇలా ఎప్పుడూ అనిపించలేదు.
నా గుండె... గట్టిగా కొట్టుకుంది.
దేవుడా, నువ్వు అదరగొట్టేశావు! అద్భుతంగా పాడావు!
చూశావా, నీకు చెప్పాను కదా? నువ్వు ఉండాల్సింది వేదిక పైన అని.
- నువ్వు నిజంగా అంటున్నావా? - అవును. అస్సలు తమాషాలాడటం లేదు.
ఆ జనాన్ని చూశావా? వాళ్ళు అవాక్కయిపోయారు.
నేను జనాల వంక చూడలేదు.
ఎవిలిన్!
నువ్వసలు ఏం చేస్తున్నావు?
హేయ్, చూడండి, ఇందులో తన తప్పేమీ లేదు. మందుల షాపు నుండి నాకొకటి కావలసి వచ్చింది.
- తను నాకు కేవలం దారి చూపిస్తోంది... - నన్ను దద్దమ్మ అనుకోవద్దు.
ఈ ప్రదేశం ఏమిటో, ఇక్కడేం జరుగుతుందో నాకు మొత్తం తెలుసు.
ఎమ్మెట్ ఇక్కడికి వస్తున్నప్పుడు నువ్వసలు పట్టించుకోనే లేదు.
ఎమ్మెట్, ఒక వైద్యుడు. నువ్వు యువతివి, అదీగాక నీకు నిశ్చితార్థం కూడా అయింది.
- తనకి అతనంటే ఇష్టం కూడా లేదు. మీరు... - ఇది నీకు అనవసరమైన విషయం!
హేయ్, ఎవిలిన్, నువ్వు ఆవిడతో వెళ్ళవలసిన అవసరం లేదు.
నీకేమీ తెలీదు.
పద, బంగారం.
హెన్రీ? నిశ్చితార్థంలో కలిసిన శ్యామ్ టేయిలర్ ని.
చెవులలో ఏదో మోగినట్టు అనిపించిన కుర్రాడివి కదా.
అవును, అది నిజమే.
వినండి, నిన్న రాత్రి మన సంభాషణని పూర్తి చేసే అవకాశం మనకి దక్కలేదు.
తుఫాను, ఇంకా తగ్గిన వాయు పీడనం గురించి.
ఇంకా మాట్లాడటానికి ఏం మిగిలిందో నాకు తెలీదే.
అంటే, నేను మిమ్మల్ని ఒకటి అడగాలనుకున్నాను అనమాట.
ఉదాహరణకి, మళ్లీ నా చెవులలో మోగేలా వాయుపీడనాన్ని తగ్గించాలనుకున్నాననుకోండి.
వాయు పీడనం తగ్గవలసినంత తగ్గిందని నాకెలా తెలుస్తుంది?
నాతో లోపలికి రా.
ఇది బ్యారోమీటర్.
నీ గోడ మీద వేలాడదీసుకో.
తుఫాను వచ్చినప్పుడు, సూది పడిపోతుంది.
తుఫాను వాన మార్పు
అవును, ఇలాంటిది ఒకదాన్ని నేను ఇదివరకు చూశాను.
పీడనం తగ్గినప్పుడు సూది ఒక్కసారిగా పడిపోయింది.
ఒక్కసారిగా పడిపోయిందా? అయితే అది పెను తుఫాను అయ్యుండాలి.
ఈ మధ్య మనకి ఇక్కడ చాలా తీవ్రమైన తుఫానులు సంభవిస్తున్నాయి కదా? అది పెను తుఫానే.
ఒక వారం నుండి రెండు వారాల దాకా దాని ప్రభావం ఉంటుంది.
తుఫాను వస్తూ, పోతూ ఉంటుంది, హఠాత్తుగా మనం తేరుకొనేలోపు తీవ్రరూపం దాల్చుతుంది.
అయితే అది మరో వారం ఉండే అవకాశముందా?
ఇంచుమించుగా. సరిగ్గా అలాగే ఉండాలనేమీ లేదు.
సరే, మరి ఈ పెను తుఫాను వచ్చినప్పుడు,
ఈ తుఫాను, ఇంతకుముందు చేసినట్టుగానే మళ్లీ అది పీడనాన్ని తగ్గిస్తుందా? ఖచ్చితంగా?
ఎక్కువ శాతం జరిగే అవకాశం ఉంది అనుకుంటా.
పోయినసారి వచ్చినది, నా కలపని రెండు ముక్కలు చేసి, నా కొటారం తలుపులను ఊడగొట్టేసింది.
దానికి నా సానుభూతి తెలియజేస్తున్నాను.
వినండి, అది నేను అరువుగా తీసుకోవచ్చా?
అంటే, వస్తువులను ఊరికే ఇచ్చేసే అలవాటు నాకు లేదు.
హేయ్, ఆగండి, ఆగండి. మీ కొఠారం తలుపులు. వాటిని బిగించడంలో మీకు సాయం కావాలా?
మీరు అది ఇవ్వడానికి అంగీకరిస్తే... నా చేతులు ఆ పనిని సులువుగా చేయగలవు.
- వెళ్లిపో. - నువ్వు వెళ్లిపోతున్నావా?
- నిన్నెక్కడికైనా పంపించేస్తున్నారా ఏంటి? - నాకు నేనుగానే వెళ్లిపోతున్నాను.
ఎక్కడికి?
ఇక్కడ నుంచి ఎక్కడికైనా.
సరేమరి, ఆగు, ఆగు. నేను వెళ్లి మీ తాతయ్య మిత్రుడిని కలిశాను. అదే, ఆ హెన్రీని?
మనం మళ్లీ 2019లోకి ఎలా వెళ్లిపోవచ్చో నాకు తెలుసనుకుంటా.
మనమా?
అవును. నువ్వు కూడా రావాలి.
నీకు స్వేచ్ఛ, ఆనందం దక్కాలి.
నువ్వు నీలాగా, నీకు నచ్చినవారితో ఉండటం కోసం.
అది నేనే అయ్యుండనవసరం లేదు.
కానీ నువ్వు నాతో వచ్చేస్తే, నీకు అవన్నీ దక్కే అవకాశముంది.
ఇది నువ్వు ఉండవలసిన చోటు కాదు. ఆ విషయం నీకు కూడా తెలుసు.
మనకి కావలసిందల్లా, తుఫాను తీవ్ర రూపం దాల్చి, వాయు పీడనం తగ్గడం, సరేనా?
చూడు. 2019లో దీన్నే నేను సెల్లార్ లో చూశాను.
దానర్థం దీన్ని అక్కడ పెట్టింది నేనే అయ్యుండాలి.
బహుశా ఇదంతా ఎప్పుడూ జరుగుతూనే ఉంటుందేమో. నువ్వు నాతోనే రావాలని రాసిపెట్టుందేమో.
ఇది పిచ్చిగా అనిపిస్తుందని నాకు తెలుసు. నేను...
వివాహం మరో పది రోజుల్లో జరగబోతుంది.
ఆ లోపు తుఫాను రాకపోతే?
తుఫాను వచ్చుంది. మనం... మనం అది తీవ్రమయ్యేదాకా ఆగాలి, అంతే.
త్వరలోనే. త్వరలోనే.
హాయ్.
- హేయ్, కుర్రాడా. - చెప్పండి.
నువ్వు చక్కగా పనిచేస్తున్నావు.
ధన్యవాదాలు. పని అయిపోవస్తోంది.
సరే.
నిన్ను డిన్నర్ కి ఉండమని నా భార్య అడుగుతోంది.
పంది మాంసం వేంపుడు, రుబార్బ్ పై, నువ్వు తింటావు కదా?
రుబార్బ్ అంటే ఏంటో నాకు తెలీదు కానీ, వినడానికి బాగానే ఉన్నట్టుంది.
ఇప్పుడు, అస్సలు కదలకుండా ఉండాలి. ఇది తీయడానికి చాలా సేపు పడుతుంది.
మీ ఫోటో మసకగా రాకూడదు.
ఒక చిరునవ్వు చిందించు, ప్రియా.
నాకు నిన్ను ఎల్లప్పుడూ ఇలాగే నా మదిలో నింపుకోవాలనుంది. అందమైన యువతిగా.
మరి...
అలాగే ఉండండి.
మంచిది. అలాగే, ఇంకాసేపు ఉండండి.
ఇక...
అయ్యయ్యో. చీకటి పడిపోతుంది. మనకి మరొకటి అవసరమవుతుంది.
నాకు కాస్త తల తిరుగుతున్నట్టుగా ఉంది. నన్ను మన్నించండి.
హేయ్, హేయ్. పద!
- ఇదేనా సరైన సమయం? - దాదాపుగా.
కమాన్. కమాన్.
నాకు తెలీదనుకుంటున్నావా? నేను కనిపెట్టలేననుకున్నావా?
- ఒక బజారుదానిలా నిసిగ్గుగా తిరుగుతున్నావు. - నీకు కూడా కావలసింది అదే కదా?
ఈ వివాహం అంతా డబ్బుతోనే ముడిపడుంది. కానీ నేను అలాంటిదాన్ని కాదు!
- హేయ్! తనని తాకవద్దు! తనని తాకవద్దు! - వద్దు! వద్దు! వద్దు...
నిన్ను పెళ్లిచేసుకోమని నన్ను బలవంతపెట్టలేవు!
- అది నేను జరగనివ్వను! - నేను కూడా!
శ్యామ్! శ్యామ్!
ఎవిలిన్! ఎవిలిన్!
- హేయ్! - ఏంటి? బాబోయ్!
- హేయ్! తను ఎక్కడుంది? తను ఎక్కడ ఉంది? - ఓయ్, నువ్వేం చేస్తున్నావు?
ఇది. ఇది. దీన్ని చూశావా? ఇది నా దగ్గరికి ఎలా వచ్చింది అనుకుంటున్నావు?
జేక్, నేను అక్కడికి వెళ్ళానన్నదానికి ఇదే ఋజువు.
ఇది ఋజువు చేసేదల్లా, నీకు ఇంకా మంచి అగ్గిపెట్టె మరొకటి దొరికిందనే.
కాదు, కాదు. నువ్వు నేను చెప్పేది ఆలకించడం లేదు.
ఆలకించాను, నీ తలకి ఏదైనా గాయమయి ఉంటుందని నిజంగా నాకు అనిపిస్తుంది.
కానీ నా తలకి గాయమవ్వలేదే.
గాయమవ్వలేదు. ఏ గాయామూ కాలేదు. జరిగినదంతా నిజం.
తను... తను నిజంగా ఉంది, నేను...
సరే, చెప్పేది విను.
తను గతానికి చెందినది, నీ ఆలోచనల నిండా తనే ఉంది.
కాదు, కాదు.
కానీ తను ఎవరైనా కానీ, తను ఏనాడో చనిపోయుంటుంది.
ఇక సర్దుకొని బయలుదేరుదాం, సరేనా? ఆలిస్ పడుకోకముందే ఇంటికి చేరుకోవాలనుకుంటున్నాను.
పద, గురూ. నీ సామాను తెచ్చుకో.
నేను రాలేను.
నేను ఇక్కడే ఉండాలి. మళ్లీ తనని చేరుకొనే మార్గం ఏమైనా ఉందేమో నేను వెతకాలి.
వెళ్లి బండి ఎక్కు.
రోజర్ నోరూరించే ఎంపనాడాలు చేశాడు.
వెళ్లి తిని, కాస్త గంజాయి కొట్టి, ఇంకాస్త తిందాము.
నాకు నీ ఫోన్, నీ చార్జర్,
నువ్వు బండి వెనకాల పెట్టే ఆ దుప్పట్టి, ఇవన్నీ కావాలి.
నేను ఇక్కడే ఉంటాను, ఈ విషయాన్ని తేల్చే మార్గం చూడాలి.
జేక్, దయచేసి.
1919లో సంభవించిన విధ్వంసకర పెను తుఫాను.
మరణించినవారు లేదా తప్పిపోయినవారు
ఎవిలిన్ పోర్టర్
అయ్యో, అయ్యయ్యో.
ఇప్పుడున్న పెను తుఫానును మనం "ఉగ్ర పెను తుఫాను" అని పిలవవచ్చు.
ఇది పెను విధ్వంసాన్ని సృష్టిస్తుంది, కానీ, అదృష్టవశాత్తు ఇది చాలా అరుదుగా వస్తుంది.
ఉగ్ర పెను తుఫాను, చివరి సారి సుమారు వంద ఏళ్ళ క్రితం సంభవించింది.
1919.
బాధాకరమైన విషయమేమిటంటే, గ్లోబల్ వార్మింగ్ పుణ్యమా అని,
ఈ ఉగ్ర తుఫానుల మధ్యనున్న అంతరాలు అంతకంతకూ తగ్గిపోతూ ఉన్నాయి.
తరువాతి ఉగ్ర తుఫాను రాబోయే పదీ, పదిహేను ఏళ్ళలో సంభవించే అవకాశముంది.
లేదు, లేదు. అంత కాలం వరకూ నేను ఆగలేను.
ఐయోవా చెదురుముదురు మబ్బులు 40 డిగ్రీలు
ఐయోవా వాతావరణం 45 డిగ్రీలు
సెడార్ ర్యాపిడ్స్ వాతావరణం వాన కురిసే అవకాశం 43 డిగ్రీలు
మిడ్ వెస్ట్ స్టార్మ్ వాచ్ 41 డిగ్రీలు
- హేయ్. - హేయ్.
డిన్నర్ కి వస్తావు కదా? ఆలిస్ తన అంకుల్ శ్యామ్ ని మిస్ అవుతోంది.
లేదు, నేను రాలేను. నేను రాలేను. నేనిక్కడే ఉండాలి.
- శ్యామ్. - ఇదే. ఇదే.
శ్యామ్!
త్వరగా. త్వరగా. త్వరగా.
తుఫాను వాన మార్పు ప్రశాంత వాతావరణం
ఊరుకో, చిన్నారీ, ఉలకకు పలకకు
నాన్న నీకో కోయిలని కొనిస్తాడు
లె పాయిసన్ బ్ల్యూ లో ఎవిలిన్ పోర్టర్ లైవ్ మార్చి 18, 2034, న్యూ యోర్క్ న్యూ యోర్క్
ఆ కోయిలే కనుక పాడకుంటే నాన్న నీకు వజ్రపు ఉంగరాన్ని కొనిస్తాడు
ఆ వజ్రపు ఉంగరం ఇత్తడిది అయ్యుంటే
నాన్న నీకో అద్దం కొనిస్తాడు
శుభరాత్రి, శ్యామ్. జన్మదిన శుభాకాంక్షలు.
ఆ అద్దమే పగిలిపోతే, నాన్న నీకో...
అమ్మా. అక్కడ ఎవరైనా ఉన్నారా?
- శ్యామ్. - జేక్?
ఏంటది? ఏం చేశావు నువ్వు?
దాన్ని వైన్ సెల్లార్ లో ఉంచాము. క్లయింట్ అదే కావాలనుకున్నాడని నీకు తెలుసు కదా.
లేదు, లేదు. నువ్వు మార్చేశావు. నువ్వు మార్చేశావు. మార్చేశావు.
- నువ్విక్కడి వాయు పీడనాన్ని మార్చేశావు. - హేయ్! హేయ్!
- నేను గతానికి కాకుండా భవిష్యత్తుకి వెళ్ళా. - శ్యామ్! ఇక చాలు, శ్యామ్.
- శ్యామ్, శ్యామ్, నువ్వేదేదో వాగుతున్నావు. - దాన్ని అక్కడి నుండి తీయడంలో నాకు సాయపడు.
చూడు, నేను భవిష్యత్తుకు వెళ్ళాను, తనని చూశాను. నేను తనని చూశాను.
మాకు... మాకో పిల్లాడు పుట్టాడు.
మాకో అందమైన చిన్ని బాబు పుట్టాడు.
కానీ నేను గతంలోకి వెళ్లి తనని కాపాడకపోతే, ఇదేదీ జరగదు, సరేనా?
- నీకది అర్థమయిందా? - నీ గురించి నాకు చాలా బెంగగా ఉంది.
అవును, నాకది అర్థమయింది, జేక్. కానీ తక్షణమే నాకు నీ సహాయం కావాలి, సరేనా?
నేను దీన్ని ఇక్కడి నుండి తీస్తే, నువ్వు వెళ్లి వైద్యుడిని సంప్రదిస్తావా?
అలాగే. అలాగే. నేను మాటిస్తున్నాను.
సరే. ఇక పద.
నన్ను క్షమించు, జేక్.
శ్యామ్! ఇలా చేయకు. శ్యామ్, కమాన్!
శ్యామ్!
ఎవిలిన్!
శ్యామ్?
మనం బయలుదేరాలి. తక్షణమే!
పద. రా!
- శ్యామ్! - పర్వాలేదులే. మనకి ఏమీ కాదు. మనకేం కాదు.
మాటిస్తున్నాను. కానీ మనం వెంటనే బయలుదేరాలి.
నా కాలు ఇరుక్కుపోయింది.
ఏం చేస్తున్నావు నువ్వు?
సరే. నేను చెప్పేది విను. నువ్వు వెళ్లిపోవాలి.
- లేదు! నువ్వు... నువ్వు లేకుండా వెళ్ళను. - లేదు. హేయ్. హేయ్. విను. విను.
నేను భవిష్యత్తులోకి వెళ్ళాను, సరేనా?
- ఏంటి? - అక్కడ నిన్ను చూశాను.
నీకో కొడుకు ఉన్నాడు. చిన్ని పిల్లాడు ఉన్నాడు.
వాడితో పాట పాడుతూ ఉన్నావు.
నువ్వు క్షేమంగా వెళ్లిపోగలవు.
ఓహ్, మనకి... మనకి బాబు ఉన్నాడా?
కాదు.
నీకు ఉన్నాడు.
నేను అక్కడ లేను.
- లేదు. - అవును.
లేదు.
జరగవలసింది అదే. అవును.
లేదు.
- నా మాట నమ్ము. - లేదు. లేదు. ఆ జీవితం నాకు వద్దు.
- పర్వాలేదు. అంతా సవ్యంగానే ఉంటుంది. - లేదు.
విను, నా మాట విను.
నా అన్నయ్యకి, తనని నేను ప్రేమిస్తున్నానని చెప్పు.
అతను నీకు తోడ్పాటును అందిస్తాడు.
- వెళ్లిపో. - లేదు, లేదు, లేదు!
- ఎవిలిన్. - లేదు! శ్యామ్. శ్యామ్.
- శ్యామ్. - ఎవిలిన్.
- శ్యామ్! - ఎవిలిన్. నువ్వంటే నాకు ప్రాణం.
కానీ నువ్వు నన్ను ఇప్పుడు వదిలి వెళ్లిపోవాలి.
శ్యామ్. నీకేం కాలేదు కదా? అసలేం జరుగుతోంది?
శ్యామ్?
నీకు ఆకలిగా ఉందా?
సరేమరి.
నీకోసమని కొత్త బట్టలు తెచ్చాను. సరైన కొలతలు నాకు తెలీదు.
కాబట్టి, సరిపోతాయనే ఆశిస్తున్నాను.
ప్రతీ గదిలో సంగీతం ఉంటుందని అన్నాడు.
వాడు నిన్ను పిచ్చిగా ప్రేమించాడు.
నీ గురించి మొత్తం చెప్పాడు.
ఏం చెప్పాడు?
అంటే, ఏం చెప్పాడని కాదు, ఎలా చెప్పాడన్నది ముఖ్యం.
వాడు అలా మాట్లాడటాన్ని ఇదివరకూ నేనెన్నడూ చూడలేదు.
నీ పాటల గురించి, నీ రికార్డుల సంగ్రహం గురించి.
అవి నా సోదరునివి.
అవి మా అమ్మ కంట పడకూడదని వాటిని గోడల మాటున దాచుంచాను.
శ్యామ్, మేము తొలిసారి కలిసిన రోజున, అవి నా నుండి పోకుండా కాపాడాడు.
తెలుసా, ఈ గోడలు అప్పటివే.
ఎవిలిన్ కి
శ్యామ్ నుండి.
అతను చావలేదు.
అతను 1919లో ఉన్నాడా?
ప్రియమైన ఎవిలిన్.
నువ్వు ఇది చదివేనాటికి, నేనెప్పుడో చనిపోయి ఉంటాను.
కానీ నేను నీకు తప్పక చెప్పాలి,
ఆనాటి తుఫానులో నేను చావలేదు.
అతను ఇక్కడే కింద ఉన్నాడు.
నీ చెంతకు చేరుకోవాలని శతవిధాలా ప్రయత్నించాను.
ఓ ఏడాడి దాకా ఆగాను,
కానీ తుఫాను జాడే లేదు.
తుఫాను ఉండదని అన్నారు, కానీ నాలో ఆశ చావలేదు.
అప్పుడే ఓ విషయం తెలుసుకున్నాను.
మహిళలకు ఓటు హక్కు
నువ్వు ఖచ్చితంగా భవిష్యత్తులో ఉండాల్సినదానివి...
...బహుశా... నేను ఉండవలసినది ఇక్కడేనేమో.
నా స్థానాన్ని నేను గ్రహించాను.
దానికి నేను నీకే ధన్యవాదాలు తెలపాలి.
ఎట్టకేలకు, ఆనందమయ జీవనం గడపసాగాను.
తెలుసా, ఇది భలే గమ్మత్తైన విషయం.
నేను అనేక ఎంపికలు ఉన్న కాలాం నుండి వచ్చాను, కానీ నువ్వలా కాదు.
ఇక ఇప్పుడు, మనం సాగిపోవలసిన సమయం వచ్చింది.
మన భవిష్యత్తులు సక్రమంగా జరగాలంటే దానికి అనుగుణంగా అన్నీ అమర్చాలి.
జేక్ కి
నీ సొంత ఇంటిని నిర్మించుకోవలసిన సమయం ఆసన్నమైంది. ప్రేమతో, శ్యామ్
పిట్స్బర్గ్
హోనస్ వాగ్నర్.
నీకు ఈ లేఖ దొరుకుతుందని నాకు తెలుసు, ఎవిలిన్.
నేను నీకోసం వెతుకుతున్నట్టే, నువ్వు కూడా నాకోసం వెతుకుతుంటావని నాకు తెలుసు కనుక.
కానీ నువ్వు ఆ వెదకడం ఆపవలసిన సమయం వచ్చింది. ఇక ఇప్పుడు ఇది నీ వంతు.
నీకో జీవితం ఉంది. ప్రపంచంలోకి అడుగుపెట్టి, దాన్ని జీవించు.
నా అమర ప్రేమతో, శ్యామ్.
శ్యామ్ టేయిలర్ కంస్ట్రక్షన్ సెడార్ ర్యాపిడ్స్
అమ్మా. అక్కడ ఎవరైనా ఉన్నారా?
లేదు. ఎవ్వరూ లేరు, బంగారం.
ఏమీ కాలేదు. ఏం పర్వాలేదు.
ఉపశీర్షికలను అనువదించినది: అలేఖ్య